Lucy Maud Montgomeryová

**Lucy Maud Montgomeryová** (neprechýlene Lucy Maud Montgomery; * 30. november 1874, Clifton, Ostrov princa Eduarda, Kanada – † 24. apríl 1942, Toronto, Ontário, Kanada) bola kanadská spisovateľka.

## Životopis
Narodila sa v Cliftone na Ostrove princa Eduarda v Kanade. Jej rodičia boli Hugh John Montgomery a Clara Woolner Macneill. Keď mala Lucy Maud necelé dva roky, jej matka umrela na tuberkulózu. Lucin otec sa rozhodol, že sa presťahuje na západ Kanady, kde sa neskôr znovu oženil. Lucy zostala na farme starých rodičov z matkinej strany v Cavendishi. Tu ako 9-ročná začala písať prózu.

V školskom roku 1893 – 1894 študovala na Prince of Wales College a získala učiteľskú licenciu. Potom v roku 1898 začala učiť na škole Lower Bedeque. V tom istom roku jej zomrel starý otec. Hneď sa vrátila do Cavendishu, aby sa starala o starú mamu. Zostala tam trinásť rokov s výnimkou rokov 1901 až 1902, keď pracovala ako korektorka pre *Morning Chronicle* a *The Daily Echo* v Halifaxe.

V roku 1905 napísala svoju prvú knihu *[[Anna zo Zeleného domu|Anne zo Zeleného domu]]*. Poslala ju do mnohých vydavateľstiev, ale vo všetkých ju odmietli. Rukopis teda skryla do škatule a zabudla naň. Znova ho vybrala v roku 1907 a vtedy už mala väčšie šťastie. Našla vydavateľa, vďaka ktorému Anne Shirleyová uzrela svetlo sveta v knižnej podobe. Stalo sa to o rok neskôr.

Keď v roku 1911 zomrela Lucy stará mama, vydala sa za reverenda Ewena MacDonalda, s ktorým bola tajne zasnúbená od roku 1906. Spolu sa presťahovali do Leaskdale v Ontariu. Tu sa im neskôr narodili tri deti. Chester v r. 1912, Hugh sa narodil mŕtvy v r. 1914 a Stuart v r. 1915. Lucy Maud tu napísala väčšinu svojich kníh.

Po svadbe už na Ostrove princa Eduarda nebývala. Chodievala tam len na návštevu. Svojimi príbehmi však tento ostrov preslávila. Odohrali sa tu všetky okrem jedného.

Lucy Maud Montgomeryová zomrela v Toronte 24. apríla 1942, ale pochovali ju v Cavendishi na Ostrove princa Eduarda.

## Diela
### Romány
* 1908 – *Anne of Green Gables* (*[[Anna zo Zeleného domu]]*)
* 1909 – *Anne of Avonlea* (*Anna z Avonlea* / *Anna v Avonlea*)
* 1910 – *Kilmeny of the Orchard*
* 1911 – *The Story Girl* (*Čarovná Rozprávkarka*)/ detská kniha ktorá má 275 strán
* 1913 – *The Golden Road* (*Zlatá cesta*)
* 1915 – *Anne of the Island* (*Anna v Redmonde* / *Anna na Redmonde*)
* 1917 – *Anne's House of Dreams* (*Annin vysnívaný domov*)
* 1919 – *Rainbow Valley* (*Anna v Glene St. Mary*)
* 1921 – *Rilla of Ingleside* (*Annina dcéra Rilla*)
* 1923 – *Emily of New Moon* (*Emily z Nového Mesiaca*)
* 1925 – *Emily Climbs* (*Emily zdoláva prekážky*)
* 1926 – *The Blue Castle* (*Osudný omyl*)
* 1927 – *Emily's Quest*
* 1929 – *Magic for Marigold*
* 1931 – *A Tangled Web* (*Dedičstvo*)
* 1932 – *Pat of Silver Bush*
* 1935 – *Mistress Pat*
* 1936 – *Anne of Windy Poplars* (*Anna v Summerside*)
* 1937 – *Jane of Lantern Hill*
* 1939 – *Anne of Ingleside* (*Annine lásky*)

### Poviedky
* 1912  – *Chronicles of Avonlea* (*Príbehy z Avonlea* / *Kronika Avonlea*)
* 1920  – *Further Chronicles of Avonlea* (*Nové príbehy z Avonlea*)
* 1974  – *The Road to Yesterday*
* 1979  – *The Doctor's Sweetheart and Other Stories*, editovala Catherine McLay
* 1988  – *Akin to Anne: Tales of Other Orphans* (*Siroty ako Anna*), editovala Rea Wilmshurst
* 1989  – *Along the Shore: Tales by the Sea*, editovala Rea Wilmshurst
* 1990  – *Among the Shadows: Tales from the Darker Side* (*Anjel medzi tieňmi*), editovala Rea Wilmshurst
* 1991  – *After Many Days: Tales of Time Passed* (*Oprášené lásky*), editovala Rea Wilmshurst
* 1993  – *Against the Odds: Tales of Achievement* (*Cesta za šťastím*), editovala Rea Wilmshurst
* 1994  – *At the Altar: Matrimonial Tales* (*Pred oltárom*), editovala Rea Wilmshurst
* 1995  – *Across the Miles: Tales of Correspondence* (*Listy láskam*), editovala Rea Wilmshurst
* 1995  – *Christmas with Anne and Other Holiday Stories* (*Vianoce s Annou*), editovala Rea Wilmshurst
* 2009  – *The Blythes Are Quoted*, editoval Benjamin Lefebvre

### V slovenčine
* 1959 – *Anna zo Zeleného domu*, preklad Jozef Šimo (ďalšie vydania 1964, 1969, 1972, 1975, 1985, 1991, 1994, 2002, 2004, 2008, 2011, 2015)
* 1969 – *Anna z Avonlea*, preklad Jozef Šimo (ďalšie vydania 1972, 1975, 1985, 1991, 1994, 2002, 2007, 2015)
* 1969 – *Anna v Redmonde*, preklad Jozef Šimo (ďalšie vydania 1972, 1975, 1986, 1991, 1994, 1996, 2002, 2007, 2016)
* 1993 – *Anna v Summerside*, preklad Miroslava Jaurová (ďalšie vydania 1996, 2003, 2016)
* 1993 – *Annin vysnívaný domov*, preklad Elena Dzurillová (ďalšie vydania 1996, 2003, 2016)
* 1993 – *Annine lásky*, preklad Vladimíra Bukerová (ďalšie vydania 2005, 2016)
* 1993 – *Emily z Nového mesiaca*, preklad Alena Pániková
* 1994 – *Anna v Glene St. Mary*, preklad Ivana Škodová (ďalšie vydania 2005, 2016)
* 1994 – *Annina dcéra Rilla*, preklad Vladimíra Bukerová (ďalšie vydania 2006, 2016)
* 1995 – *Príbehy z Avonlea*, preklad Miroslava Jaurová
* 1995 – *Nové príbehy z Avonlea*, preklad Miroslava Jaurová
* 1995 – *Čarovná rozprávkarka*, preklad Paulína Koršňáková
* 1995 – *Osudný omyl*,  preklad Vladimíra Bukerová (ďalšie vydanie 2017)
* 1996 – *Dedičstvo*, preklad Miroslava Jaurová
* 1997 – *Emily zdoláva prekážky*, preklad Alena Pániková
* 1997 – *Siroty ako Anna*, preklad Bernadeta Bónová
* 1997 – *Zlatá cesta*, preklad Ľudmila Chvojková
* 1998 – *Pred oltárom*, preklad Miroslava Jaurová
* 1999 – *Oprášené lásky*, preklad Miroslava Jaurová
* 2000 – *Listy láskam*, preklad Miroslava Jaurová
* 2002 – *Cesta za šťastím*, preklad Miroslava Jaurová
* 2003 – *Vianoce s Annou*, preklad Terézia Kubánová (ďalšie vydania 2008, 2017)
* 2008 – *Anjel medzi tieňmi*, preklad Miroslava Jaurová
* 2019 – *Anna zo Zeleného domu*, preklad Beáta Mihalkovičová
* 2019 – *Anna v Avonlea*, preklad Beáta Mihalkovičová
* 2020 – *Anna na Redmonde*, preklad Beáta Mihalkovičová
* 2021 – *Anna v Summerside*, preklad Beáta Mihalkovičová
* 2021 – *Kronika Avonlea*, preklad Beáta Mihalkovičová
* 2022 – *Annin vysnívaný dom*, preklad Beáta Mihalkovičová
* 2022 – *Druhá kronika Avonlea*, preklad Beáta Mihalkovičová
* 2023 – *Anna z Ingleside*, preklad Beáta Mihalkovičová
* 2023 – *Dúhové údolie*, preklad Beáta Mihalkovičová
* 2023 – *Rilla z Ingleside*, preklad Beáta Mihalkovičová
* 2025 – Citáty Blythovcov, preklad Beáta Mihalkovičová

## Iné projekty

Kategória:Kanadskí spisovatelia
Kategória:Osobnosti na kanadských poštových známkach
Kategória:Osobnosti z Ostrova princa Eduarda